text: বিদেশি পিস্তলসহ ১০ মামলার আসামি গ্রেফতার || বাংলার সময় || Somoynews.tv
  ২১-০৮-২০১৯, ১৮:৩০
  বিদেশি পিস্তলসহ ১০ মামলার আসামি গ্রেফতার
  নরসিংদীর চিহ্নিত সন্ত্রাসী, হত্যাসহ ১০ এর অধিক মামলার আসামি ফরিদ (৪২)কে একটি বিদেশি পিস্তল ও গুলিসহ গ্রেফতার করেছে জেলা গোয়েন্দা পুলিশ।
  মঙ্গলবার (২০ আগস্ট) রাতে নরসিংদী শহরের বাসাইল মহল্লা থেকে তাকে গ্রেফতার করা হয়। গ্রেফতারকৃত ফরিদ (৪২) নরসিংদী শহরের কাউরিয়াপাড়া মহল্লার সিদ্দিক মিয়ার ছেলে।
  জেলা গোয়েন্দা শাখার উপ-পরিদর্শক আব্দুল গাফফারের (পিপিএম বার) নেতৃত্বে গোয়েন্দা পুলিশের একটি দল তাকে গ্রেফতার করে।
  গোয়েন্দা শাখার উপ-পরিদর্শক আব্দুল গাফফার জানান, সন্ত্রাসী ও মাদক ব্যবসায়ীদের বিরুদ্ধে বিশেষ অভিযান চলছে। এ অভিযানের ধারাবাহিকতায় গোয়েন্দা তৎপরতায় চিহ্নিত সন্ত্রাসী ফরিদ মিয়ার অবস্থান শনাক্ত করতে সক্ষম হই। মঙ্গলবার রাতে শহরের বাসাইল মহল্লা হতে তাকে গ্রেফতার করি। এসময় তার দেহ তল্লাশি করে একটি বিদেশি পিস্তল ও ৩ রাউন্ড গুলি পাওয়া যায়৷ তার বিরুদ্ধে বিভিন্ন থানায় হত্যা, অস্ত্রসহ ১০ এর অধিক মামলা রয়েছে। পিস্তল ও গুলিসহ আটকের ঘটনায় তার বিরুদ্ধে নরসিংদী মডেল থানায় অস্ত্র আইনে মামলা দায়ের করা হয়েছে।